open-index/open-wikipedia-markdown huggingface dataset:
Χάραλντ της Δανίας

Ο **Χαράλδος** (δανικά: *Harald*, 8 Οκτωβρίου 1876 - 30 Μαρτίου 1949) από τον Οίκο του Γκλύξμπουργκ ήταν πρίγκιπας της Δανίας. Έγινε αντιστράτηγος στο Δανικό στρατό.

## Βιογραφία
Ήταν ο τρίτος γιος του Φρειδερίκου Η΄ της Δανίας και της Λουίζας των Μπερναντόττε, κόρης του Καρόλου ΙΕ΄ της Σουηδίας.

Ο *Χαράλδος Χριστιανός Φρειδερίκος* γεννήθηκε στο ανάκτορο Σαρλόττενλουντ στο Γκέντοφτε, βόρεια της Κοπεγχάγης. Στα 17 έτη του ξεκίνησε στρατιωτική σταδιοδρομία, κάτι σύνηθες στην εποχή του για τους πρίγκιπες. Υπηρέτησε στο Σύνταγμα της Φρουράς των Ουσσάρων. Το 1907 αγόρασε το μέγαρο Γιέγκερσμποργκους, βόρεια της Κοπεγχάγης και μετά από το γάμο του με την Ελένη των Γκλύκσμπουργκ, εγκαταστάθηκε εκεί. 

Το 1923 η αποτυχία της Αγροτικής Δανικής Τράπεζας επηρέασε την οικονομική του κατάσταση, όπως και των άλλων μελών της βασιλικής οικογένειας της Δανίας. Εγκαταστάθηκε σε μία βίλα στο βόρειο προάστειο της Κοπεγχάγης. 

Είχε προαχθεί σε υποστράτηγο, όταν το 1926 αποσύρθηκε από την ενεργό υπηρεσία. Το 1933 ο αδελφός ου Χριστιανός Ι΄ της Δανίας τον έκανε αντιστράτηγο. Κατά τον Β΄ Παγκόσμιο Πόλεμο η σύζυγός του εκφράστηκε με συμπάθεια για τους Ναζί, που είχαν καταλάβει τη Δανία. Αυτό την έκανε αντιδημοφιλή και οι γιοί της δεν της μιλούσαν. Μετά τον Πόλεμο η βασιλική οικογένεια δεν ήθελε δημοσιότητα του θέματος, έτσι αντί να δικαστεί, εξορίστηκε το 1945 από τη Δανία και τέθηκε σε κατ' οίκον περιορισμό στο κάστρο του Γκλύκσμπουργκ, στη Γερμανία. Το 1947 ο Χαράλδος ασθένησε σοβαρά και της επετράπη να επιστρέψει. Ο Χαράλδος απεβίωσε δύο έτη μετά στην Κοπεγχάγη και τάφηκε στον καθεδρικό του Ρόσκιλε. Η σύζυγός του επέστρεψε στην εξορία της και απεβίωσε το 1962.

Του είχε απονεμηθεί η διάκριση του Τάγματος του Ελέφαντος το 1887 και ο μεγαλόστραυρος του ιππότη του Βασιλικού Τάγματος της Βικτωρίας το 1901.

## Οικογένεια
Νυμφεύτηκε το 1909 τη 2η εξαδέλφη του Ελένη, κόρη του Φρειδερίκου Φερδινάνδου του Σ.Χ.Σ.Γκλύκσμουργκ, και είχε τέκνα:
* Θεοδώρα (1910 - 1975), παντρεύτηκε τον εξάδελφό της Χριστιανό πρίγκιπα του Σάουμπουργκ-Λίππε.
* Καρολίνα Ματθίλδη (1912 - 1995), παντρεύτηκε τον εξάδελφό της Κνουτ της Δανίας.
* Αλεξανδρινή Λουίζα (1914 - 1962), παντρεύτηκε τον Λεοπόλδο του Κάστελ-Κάστελ.
* Γκορμ (1919 - 1991), Πρίγκιπας της Δανίας.
* Όλουφ (1923 - 1990). Ήταν πρίγκιπας της Δανίας, ώσπου νυμφεύτηκε μοργανατικά και έγινε *κόμης του Ρόσενμποργκ*.

## Πρόγονοι


## Αναφορά σε πηγές


## Εξωτερικοί σύνδεσμοι

* Royal House of Denmark
* Ducal House of Schleswig-Holstein-Sonderburg-Glücksburg then Schleswig-Holstein

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Μπαντάρ Λενγκέχ

Το **Μπαντάρ Λένγκεχ **(, επίσης γράφεται ως Μπαντάρ-ε Λένγκεχ, Μπαντάρ-ε-Λανγκέχ και Μπαντάρ Λανγκέχ, επίσης γνωστό απλά ως **Λενγκέχ**, **Λιντζά**, ή **Λιντζάχ**) είναι μια πόλη λιμένας, και πρωτεύουσα της Κομητείας Μπαντάρ Λενγκέχ στην επαρχία Χορμοζγκάν στο Ιράν, στις ακτές του Περσικού Κόλπου. Το λιμάνι απέχει 280 χλμ. από το Λαρ, 192 χλμ. από το Μπαντάρ Αμπάς, και 420 χλμ. από το Μπουσέχρ. Ο καιρός στο Μπαντάρ Λενγκέχ είναι ζεστός και υγρός, χαρακτηριστικό των παράκτιων πόλεων στο νότιο Ιράν. Κατά την απογραφή του 2006 ο πληθυσμός ήταν 25,303 κάτοικοι σε 5,589 οικογένειες.

## Ιστορία
Το Λενγκέχ ήταν ένα εμπορικό κέντρο μεταξύ του Ομάν και του Ιράν για πάνω από 50 χρόνια, από το 1759 έως το 1814. Μετά το 1814, το Μπαντάρ Αμπάς έπαιξε σημαντικό ρόλο στο περιφερειακό εμπόριο.

## Κλίμα
Το Μπαντάρ Λενγκέχ έχει καυτό ερημικό κλίμα (τύπος *BWh *της κλιματικής ταξινόμησης Κέππεν), με ζεστά καλοκαίρια και ήπιους χειμώνες. Η βροχόπτωση είναι πολύ χαμηλή, και ως επί το πλείστον πέφτει από τον Δεκέμβριο έως τον Μάρτιο.



## Δείτε επίσης
* Αλ Κασίμι
* Κουκχέρντ
* Μπαστάκ
* Μπαντάρ Αμπάς
* Μορμπάγκ
* Μαγκόχ

## Παραπομπές


## Περαιτέρω ανάγνωση
* . الكوخردى ، محمد ، بن يوسف، (كُوخِرد حَاضِرَة اِسلامِيةَ عَلي ضِفافِ نَهر مِهران) الطبعة الثالثة ،دبى: سنة 199۷ للميلاد Mohammed Kookherdi (1997) Kookherd, an Islamic civil at Mehran river, third edition: Dubai 
* . کامله،القاسمی، بنت شیخ عبدالله، *(تاریخ لنجة) * مکتبة دبي للتوزیع، الامارات: الطبعة الثانية عام ۱۹۹۳ للمیلاد
* . الوحیدی الخنجی، حسین بن علی بن احمد، * "تاریخ لنجه" ،* الطبعة الثانية دبی: دار الأمة للنشر والتوزیع، ۱۹۸۸ للمیلاد
* . اطلس گیتاشناسی استانهای ایران [Ιρανικός Άτλαντας Γκιτασενασί Οστανχάι] (*[https://web.archive.org/web/20070522192425/http://www.gitashenasi.com/En/Product/Index.cfm?I=9 Επαρχιακός Άτλαντας Γκιτασενασί του Ιράν]*)

## Εξωτερικοί σύνδεσμοι
* 

Κατηγορία:Πόλεις του Ιράν
Ντ. Μπ. Γουάις

Ο **Ντάνιελ Μπρετ Γουάις** (αγγλικά: *Daniel Brett Weiss*, 23 Απριλίου 1971), περισσότερο γνωστός ως **Ντ. Μπ. Γουάις** (*D.B. Weiss*), είναι Αμερικανός τηλεοπτικός παραγωγός, σεναριογράφος και μυθιστορηματογράφος. Περισσότερο γνωστός είναι για τη συνεργασία του με τον Ντέιβιντ Μπένιοφ, στη δημιουργία της τηλεοπτικής σειράς του HBO, *[[Game of Thrones]]*, η οποία βασίζεται στη σειρά βιβλίων του Τζωρτζ Ρ. Ρ. Μάρτιν, *[[A Song of Ice and Fire]]*.

Γεννημένος στο Σικάγο του Ιλινόι με εβραϊκή καταγωγή, ξεκίνησε την καριέρα του προς τα τέλη του της δεκαετίας του 1990, σε βοηθητικούς ρόλους στην παραγωγή ταινιών. Το 2003, κυκλοφορόησε και το πρώτο του μυθιστόρημα, ονόματι  *Lucky Wander Boy*. Πέρα από το *Game of Thrones*, στο οποίο έχει υπάρξει παραγωγός, σκηνοθέτης και σεναριογράφος, έχει συμμετάσχει στην παραγωγή σε άλλες δύο τηλεοπτικές σειρές: το *It's Always Sunny in Philadelphia* και το *The Specials*.

## Παραπομπές


## Εξωτερικοί σύνδεσμοι
* 
* 

Κατηγορία:Αμερικανοί σεναριογράφοι
Κατηγορία:Αμερικανοί μυθιστοριογράφοι
Κατηγορία:Game of Thrones
Άντα Μπάκερ

Η **Άντα Μπάκερ** (*[[λατινικό αλφάβητο]] : Ada Bakker*), γεννημένη στις 8 Απριλίου 1948, ήταν Ολλανδή πρωταθλήτρια της αντισφαίρισης. 

Κατά τη διάρκεια της καριέρας της έπαιξε σε τρία από τα τέσσερα τουρνουά γκραντ σλαμ, συγκεκριμένα το Αυστραλιανό όπεν, το Γουίμπλεντον και το Αμερικανικό όπεν. Η πιο επιτυχημένη παρουσία της ήταν το Γουίμπλεντον όπου έφτασε στον τρίτο γύρο του απλού το 1968, 1970 και 1971. Το καλύτερο αποτέλεσμα στα διπλά ήταν στον προημιτελικό του Αυστραλιανού όπεν το 1968.

Αγωνίστηκε στην Πανεπιστημιάδα του 1967 στο Τόκιο και κέρδισε στο διπλό το χρυσό μετάλλιο με συμπαίκτρια την Astrid Suurbeek. Έφτασε επίσης στον τελικό του απλούt που έχασε από την Νιλ Τρούμαν. Το 1970 στο Τοτίνο κέρδισε πάλι το χρυσό στο διπλό με συμπαίκτρια την Tine Zwaan .

Το 1969 και το 1974 η Μπάκερ συμμετείχε με την Ολλανδία στο Φεντ καπ και έφτασε στα ημιτελικά και στις δύο περιπτώσεις. Συνολικά έπαιξε επτά αγώνες όλοι στο διπλό, από τους οποίους κέρδισε πέντε.

## Παραπομπές

Κατηγορία:Ολλανδές αθλήτριες της αντισφαίρισης
The Kingsroad

To **"The Kingsroad"** είναι το δεύτερο επεισόδιο της τηλεοπτικής μεσαιωνικής σειράς φαντασίας του HBO, Game of Thrones, που προβλήθηκε πρώτη φορά στις 24 Απριλίου του 2011. Το επεισόδιο το έγραψαν οι δημιουργοί της σειράς Ντέιβιντ Μπένιοφ και Ντ. Μπι. Γουέις, ενώ τη σκηνοθεσία υπέγραψε ο Τιμ Βαν Πάτεν.

Η περισσότερη δράση του επεισοδίου πραγματοποιείται κατά τη διάρκεια του ταξιδιού του Eddard Stark και της κόρης του, η οποία τον συνοδεύει στον King's Landing, όπου εκεί ο πατέρας της θα αναλάμβανε το πόστο του *Hand of the King*. Παραπέρα, ο Tyrion Lannister πηγαίνει με τον Jon Snow στο Τοίχος, ενώ η Daenerys οδεύει με τον σύγυζό της στην πόλη Vaes Dothrak. Στο ενδιάμεσο, η Catelyn Stark, θρινεί τον γιο της, Bran, ο οποίος κείται αναίσθητος στο έδαφος.

Η τηλεθέαση του επεισοδίου, δεν άλλαγε σε σχέση με το επεισόδιο της πρεμιέρας, αν και ήταν Σάββατο του Πάσχα. Οι κριτικές, επίσης, που δέχτηκε το επεισόδιο ήταν ως επί το πλείστον θετικές. Τα γυρίσματα του επεισοδίου έλαβαν μέρος σε τοποθεσίες της Βορείου Ιρλανδίας, τα οποία είχαν αρκετές δυσκολίες λόγω των σκύλων-ηθοποιών που συμμετείχαν. Στις ΗΠΑ η τηλεθέαση του επεισοδίου έφτασε τις 2.2 εκατομμύρια θεάσεις.

## Παραπομπές


## Εξωτερικοί σύνδεσμοι
* "The Kingsroad"  at HBO
* The Kingsroad στο IMDb

Κατηγορία:Game of Thrones (επεισόδια)
Γκορμ της Δανίας

Ο **Γκορμ** (δαν. *Gorm*, 24 Φεβρουαρίου 1919 - 26 Δεκεμβρίου 1991) του Οίκου του Γκλύξμπουργκ ήταν πρίγκιπας της Δανίας.

## Βιογραφία
Ο *Γκορμ Χριστιανός Φρειδερίκος Ιωάννης Χαράλδος* γεννήθηκε στο Μέγαρο Γιέγκερσμποργους (νυν *Σέφφεργκορντεν*), βόρεια της Κοπεγχάγης. Ήταν το τέταρτο παιδί και ο πρωτότοκος γιος του Χαράλδου της Δανίας και της Ελένης Αδελαΐδας, κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ. Είχε το όνομα του πρώτου ιστορικά βεβαιωμένου βασιλιά της Δανίας, Γκορμ των Κνύτλινγκα (10ος αιώνας). 

Ο Χάραλντ ήταν νεότερος αδελφός του Χριστιανού Ι΄ της Δανίας και του Χάακον Ζ΄ της Νορβηγίας. Νεότερος αδελφός του ήταν ο Όλουφ. Οι δύο τους ήταν εξάδελφοι του Φρειδερίκου Θ΄ της Δανίας και του Όλαφ Ε΄ της Νορβηγίας. Έγινε αξιωματικός του Βασιλικού Ναυτικού της Δανίας.

Το 1991 απεβίωσε στην Κοπεγχάγη σε ηλικία 72 ετών, άγαμος.

## Πρόγονοι

## Παραπομπές


## Αναφορά σε πηγές
* Miroslav Marek:House of Oldenburg, descedants of Christian IX of Denmark

## Εξωτερικοί σύνδεσμοι
* 

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Όλουφ του Ρόσενμπορκ

Ο **Όλουφ** (δαν. *Oluf*, 10 Μαρτίου 1923 - 19 Δεκεμβρίου 1990) του Οίκου του Γκλύξμπουργκ ήταν πρίγκιπας της Δανίας και κόμης του Ρόσενμποργκ.

## Βιογραφία
Ο *Όλουφ Χριστιανός Κάρολος Άξελ* γεννήθηκε στην Κοπεγχάγη. Ήταν το πέμπτο παιδί και ο δευτερότοκος γιος του Χαράλδου της Δανίας και της Ελένης Αδελαΐδας, κόρης του Φρειδερίκου Φερδινάνδου του Σλέσβιχ-Χόλσταϊν-Σόντερμπουργκ-Γκλύξμπουργκ. Το όνομα *Όλουφ* είναι η δανική εκδοχή του *Όλαφ* Ο Χάραλντ ήταν νεότερος αδελφός των Χριστιανού Ι΄ της Δανίας και Χάακον Ζ΄ της Νορβηγίας. 

Είχε τρεις αδελφές και ο μεγαλύτερος αδελφός του ήταν ο Γκορμ. Οι δύο τους ήταν ξαδέλφια του Φρειδερίκου Θ΄ της Δανίας και του Όλαφ Ε΄ της Νορβηγίας. Το 1948 έκανε μοργανατικό γάμο· έτσι έχασε τον τίτλο του *[[Πρίγκιπας|πρίγκιπα]] της [[Βασίλειο της Δανίας|Δανίας]]* και έγινε *[[κόμης]] του [[Ρόσενμποργκ]]*.

Το 1990 απεβίωσε στην Κοπεγχάγη σε ηλικία 67 ετών.

## Οικογένεια
Νυμφεύτηκε μοργανατικά την Άννι Χελένε *Ντόρριτ* Πούγκααρντ-Μύλλερ το 1948 και είχε δύο τέκνα:
* Ούλρικ Χάραλτ Γκούνναρ Όλουφ (γενν. 1950), Κόμης του Ρόσενμποργκ. Έχει τέκνα:
** Καταρίνα Ντορτέα Χελένε (γενν. 1981).
** Φίλιπ Όλουφ Άξελ Ούλρικ (γενν. 1986), Κόμης του Ρόσενμποργκ.
* Καρλόττε Χελένε Άννι Ντόρριτ (γενν. 1953), παντρεύτηκε πρώτα τον Γιενς Φίλιπσεν και μετά τον Τόρμπεν Βουλφ αφ Γκύλντενφελτ
Το ζεύγος ζώρισε το 1977. Το 1982 παντρεύτηκε τη Λις Βουλφ-Γιούργκενσεν. Χώρισαν το 1983.

## Πρόγονοι

## Αναφορές σε Πηγές


## Εξωτερικοί σύνδεσμοι
* Royal House of Denmark

Κατηγορία:Οίκος του Γκλύξμπουργκ

Κατηγορία:Πρίγκιπες της Δανίας
Συμμετοχή της Γαλλίας στη Eurovision 1956

Η **Γαλλία** ήταν μία από τις επτά χώρες που συμμετείχαν στον **Διαγωνισμό Τραγουδιού της Eurovision 1956**, ο πρώτος διαγωνισμός τραγουδιού της Eurovision που διεξήχθη. Ο γαλλικός ραδιοτηλεοπτικός οργανισμός RTF επέλεξε δύο συμμετοχές για να εκπροσωπήσει τη χώρα: τον Ματέ Αλτερί με το «Le Temps perdu» και τον Ντανί Ντομπερσόν με το «Il est là». Κανένα τραγούδι δεν κέρδισε τον Διαγωνισμό, που πραγματοποιήθηκε στο Λουγκάνο της Ελβετίας.

## Πηγές
*Eurovision Song Contest 1956 | Year Page - Eurovision.Tv

Κατηγορία:Συμμετοχές χωρών στην Eurovision
Κατηγορία:Γαλλική μουσική
Δευτέρα Έλευση

200px|μικρογραφία|αριστερά|Αφή κεριών
200px|μικρογραφία|δεξιά|Ένα Adventskranz με αναμμένα κεριά
Η **Δευτέρα Έλευση** (αγγλικά, γερμανικά: *advent* από τη λατινική adventus / έλευση“ δηλ. η έλευση του Κυρίου)  σχετίζεται με το διάστημα των τεσσάρων εβδομάδων πριν τα Χριστούγεννα, κατά το οποίο οι Χριστιανοί προετοιμάζονται για τη Γέννηση του Ιησού Χριστού. Παράλληλα παραπέμπει στην ενανθρώπιση (ορθότερα: ενανθρώπηση) του Κυρίου, αλλά υπενθυμίζει συγχρόνως ότι οι Χριστιανοί πρέπει να περιμένουν και τη δεύτερη έλευση του Ιησού Χριστού (Δευτέρα Παρουσία). Σύμφωνα με την καθολική, αλλά και την ευαγγελική παράδοση με την πρώτη Κυριακή της Advent ξεκινά και το εκκλησιαστικό έτος. Πάρα πολλές οικογένειες στολίζουν τότε το σπίτι τους με ένα χριστουγεννιάτικο στεφάνι με τέσσερα κεριά, το λεγόμενο Adventskranz (γερμ.). Κάθε Κυριακή ανάβουν από ένα, μέχρι τελικά να ανάψουν όλα τα κεριά στο στεφάνι. Πολλά παιδιά αλλά και ενήλικες έχουν ένα χριστουγεννιάτικο ημερολόγιο, γι' αυτή την περίοδο, που ονομάζεται Adventskalender. Πρόκειται για μια παράδοση που μετράει πάνω από έναν αιώνα. 

Κατηγορία:Χριστούγεννα
Κατηγορία:Έθιμα
Γουσταύος της Δανίας

Ο **Γουσταύος** (δαν. *Gustav* , 4 Μαρτίου 1887 - 5 Οκτωβρίου 1944) του Οίκου του Γκλύξμπουργκ ήταν πρίγκιπας της Δανίας.

## Βιογραφία
Ο *Χριστιανός Φρειδερίκος Γουλιέλμος Βλαδίμηρος Γουσταύος* γεννήθηκε στο Ανάκτορο Σαρλόττενλουντ της Κοπεγχάγης. Ήταν το έβδομο παιδί και ο τέταρτος γιος του Φρειδερίκου Η΄ της Δανίας και της Λουίζας των Μπεραντόττε, κόρης του Καρόλου ΙΕ΄ της Σουηδίας. Ο πατέρας του ήταν μεγαλύτερος αδελφός του Γεωργίου Α΄ της Ελλάδας και του Βλαδίμηρου της Δανίας. Μεγαλύτερα αδέλφια του Γουσταύου ήταν ο Χριστιανός Ι΄ της Δανίας, ο Χάακον Ζ΄ της Νορβηγίας και ο Χαράλδος της Δανίας.

Το 1935 ήταν ένας από τους κουμπάρους στον γάμο του Αλεξάντερ Σάλμπουργκ, γιου του Κρίστιαν Φρέντερικ φον Σάλμπουργκ, υποδιοικητή της Β. Φρουράς Σωματοφυλάκων της Δανίας. Οι άλλοι κουμπάροι ήταν η εξαδέλφη του, Όλγα Αλεξάνδροβνα της Ρωσίας (κόρη του Αλεξάνδρου Γ΄), και ο σύζυγός της, συνταγματάρχης Νικολάι Κουλικόβσκυ.

Το 1944 ο Γουσταύος απεβίωσε στο Ανάκτορο Έγκελουντ της Κοπεγχάγης σε ηλικία 57 ετών, άγαμος. Τάφηκε στον Καθεδρικό του Ρόσκιλε.

## Πρόγονοι


## Παραπομπές


## Αναφορές σε Πηγές
* Miroslav Marek: House of Oldenburg, descendants of Christian IX of Denmark

## Εξωτερικοί σύνδεσμοι
* 

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Τσέλσι Μάνινγκ

Η **Τσέλσι Μάνινγκ** (Chelsea Elizabeth Manning), (γεννημένη ως ***Μπράντλεϊ Έντουαρντ Μάνινγκ*** στις 17 Δεκεμβρίου του 1987) 
υπήρξε Μάρτυρας δημοσίου συμφέροντος, όταν κατά τη διάρκεια της θητείας της στο πόλεμο του Ιράκ, διέρρευσε μέσω της  πλατφόρμας  WikiLeaks, περίπου 700.000 απόρρητα έγγραφα του αμερικανικού στρατού. Για την ενέργειά της συνελήφθη, δικάστηκε και καταδικάστηκε σε 35 χρόνια κάθειρξη, ποινή την οποία δεν εξέτισε λόγω της απονομής χάριτος που έλαβε από τον πρόεδρο Ομπάμα, το 2017. 

Το 2013 προχώρησε σε επέμβαση επαναπροσδιορισμού φύλου και άλλαξε το όνομά της σε **Τσέλσι Μάνινγκ**.

## Παραπομπές


Κατηγορία:Αμερικανοί πληροφοριοδότες
Κατηγορία:ΛΟΑΤ πρόσωπα από τις ΗΠΑ
Κατηγορία:Τρανς άτομα
TBARS

Οι **ουσίες που αντιδρούν με το θειοβαρβιτουρικό οξύ** (**T**hio**b**arbituric **a**cid **r**eactive **s**ubstances, **TBARS) **σχηματίζονται ως παραπροϊόντα της υπεροξείδωσης των λιπιδίων (δηλαδή ως προϊόντα διάσπασης των λιπών) που μπορεί να ανιχνευθεί με την μέθοδο TBARS, χρησιμοποιώντας θειοβαρβιτουρικό οξύ ως αντιδραστήριο.

Επειδή οι δραστικές ρίζες οξυγόνου (ROS) έχουν εξαιρετικά σύντομο χρόνο ημιζωής, είναι δύσκολο να μετρηθούν άμεσα. Αντίθετα, αυτό που μπορεί να μετρηθεί είναι τα διάφορα προϊόντα της ζημιάς που προκαλείται από το οξειδωτικό στρες, όπως οι TBARS.

Ο προσδιορισμός των TBARS μετρά την μηλονική διαλδεΰδη (μαλονδιαλδεϋδη, MDA) που περιέχεται στο δείγμα, καθώς και την MDA που δημιουργείται από τις λιπιδικές υδροπεροξειδάσες κάτω από τις υδρολυτικές συνθήκες της αντίδρασης. Η MDA είναι ένα από τα πολλά χαμηλού μοριακού βάρους προϊόντα που σχηματίζονται μέσω της αποσύνθεσης συγκεκριμένων προϊόντων της υπεροξείδωσης των λιπιδίων. Η μέτρηση της MDA είναι λοιπόν μία φωτομετρική μέθοδος για τον προσδιορισμό του βαθμού υπεροξείδωσης των λιπιδίων. 

Ωστόσο, ορισμένα μόνο προϊόντα της υπεροξείδωσης των λιπιδίων παράγουν MDA και, επιπλέον, η MDA δεν είναι ούτε το μοναδικό τελικό προϊόν της σύνθεσης και αποσύνθεσης υπεροξειδίων των λιπιδίων, ούτε μια ουσία που παράγεται αποκλειστικά μέσω της υπεροξείδωσης των λιπιδίων. Αυτές και άλλες παραδοχές με βάση και την εκτεταμένη βιβλιογραφία σχετικά με την MDA, την δραστικότητα του θειοβαρβιτουρικού και την οξειδωτική αποικοδόμηση των λιπιδίων υποστηρίζουν το συμπέρασμα ότι ο προσδιορισμός της MDA και η μέθοδος του θειοβαρβιτουρικού μπορεί να αποτελέσει, στην καλύτερη περίπτωση, μία περιορισμένη και σχετικά εμπειρική μέθοδο για την μελέτη της πολύπλοκης διαδικασίας της υπεροξείδωσης των λιπιδίων. Η χρησιμοποίηση της ανάλυσης της MDA και/ή η μέθοδος του θειοβαρβιτουρικού και ερμηνεία της περιεχομένης σε δεδομένο δείγμα MDA απαιτούν προσοχή, διακριτικότητα και, ιδιαίτερα σε βιολογικά συστήματα, συσχετικά δεδομένα από άλλους δείκτες σχηματισμού και αποσύνθεσης υπεροξειδίων των λιπιδίων.

## Παραπομπές


Κατηγορία:Χημικές ρίζες
Κατηγορία:Τοξικές ουσίες
Βάλντεμαρ της Δανίας

Ο **Βλαδίμηρος** (δανικά: *Valdemar*, 27 Οκτωβρίου 1858 - 14 Ιανουαρίου 1939) από τον Οίκο του Γκλύκσμπουργκ ήταν πρίγκιπας της Δανίας. Υπηρέτησε στο ναυτικό και έγινε ναύαρχος της Δανίας.

## Βιογραφία
Ήταν ο τρίτος γιος του Χριστιανού Θ΄ της Δανίας και της Λουίζας, κόρης του Γουλιέλμου της Έσσης-Κάσσελ. Γεννήθηκε στο Ανάκτορο Μπέρνστορφ του Γκέντλοφε, βόρεια της Κοπεγχάγης και βαπτίσθηκε στις 21 Δεκεμβρίου 1858.

Τον Μάρτιο του 1863 ταξίδεψε μαζί με τους γονείς του στο Λονδίνο για το γάμο της αδελφής του, Αλεξάνδρας, με τον Αλβέρτο Εδουάρδο, Πρίγκηπα της Ουαλίας, γιο του Αλβέρτου της Σαξονίας-Κοβούργου & Γκότα και της Βικτωρίας του Ηνωμένου Βασιλείου. Τον Νοέμβριο του ίδιου έτους ο πατέρας του διαδέχθηκε τον Φρειδερίκο Ζ΄ της Δανίας.

Ο Βλαδίμηρος μορφώθηκε από παιδαγωγούς. Το 1874 συνόδευσε τον πατέρα του στην Ισλανδία για τις εορτές της Χιλιετίας από την εκεί εγκατάσταση. Το ίδιο έτος έλαβε την επιβεβαίωση του μέλους της Εκκλησίας. Όπως ήταν συνήθεια την εποχή εκείνη για τους πρίγκιπες, ξεκίνησε στρατιωτική σταδιοδρομία σε Ναυτικό Κολλέγιο. Το 1879 ήταν ανθυποπλοίαρχος και το επόμενο έτος υποπλοίαρχος· συμμετείχε σε ναυτικές εξερευνήσεις. Από το 1883 ζούσε στο Ανάκτορο Μπέρνστορφ κοντά στην Κοπεγχάγη. Όταν ήταν ναύαρχος, ήλθε ο ανιψιός του, Πρίγκιπας Γεώργιος της Ελλάδας, και εγγράφτηκε στο Ναυτικό της Δανίας. Ο Βλαδίμηρος τον είχε υπό την εποπτεία του και ο Γεώργιος τον εκτιμούσε ως πατέρα του. Εκεί ανέπτυξαν και ομοφυλοφυλικες σχέσεις. 

Είχε μακρά ναυτική σταδιοδρομία. Του προσφέρθηκε ο θρόνος από τη Βουλγαρία και μετά από τη Νορβηγία, αλλά η διεθνής πίεση τον ανάγκασαν να τους αρνηθεί. Το 1856 ιδρύθηκε η *Ένωση Θαλασσινών* και ο Βλαδίμηρος έγινε ο πρώτος πρόεδρός της. 

Το 1939 απεβίωσε στο Κίτρινο Ανάκτορο της Κοπεγχάγης και τάφηκε στον Καθεδρικό του Ρόσκιλε. Είχε τιμηθεί με τον Μεγαλόσταυρο του Τάγματος του Λουτρού το 1901 από τον Εδουάρδο Ζ΄ του Ηνωμένου Βασιλείου και με τον Μεγαλόσταυρο του Τάγματος του Πύργου & του Ξίφους από την Πορτογαλία.

## Οικογένεια
Νυμφεύτηκε το 1885 τη Μαρία της Ορλεάνης, κόρη του Ροβέρτου, Δούκα του Σαρτρ (εγγονού του Λουδοβίκου Φιλίππου της Γαλλίας). Τον γάμο πρότεινε ο Φίλιππος, Κόμης του Παρισιού (αδελφός του Ροβέρτου), και η τελετή έγινε στο μέγαρό του, στον Πύργο του Ε. Παραβρέθηκαν πολλοί στον γάμο. Ο Βλαδίμηρος ήταν Λουθηρανός, ενώ η Μαρία ήταν Καθολική· κατά τον γάμο τους συμφώνησαν οι γιοί να γίνουν Λουθηρανοί και οι κόρες να ακολουθήσουν την Καθολική πίστη. Είχαν τέκνα:
* Άαγκε (1887 - 1940), μετά τον μοργανατικό γάμο του έγινε Κόμης του Ρόσενμποργκ.
* Άξελ (1888 - 1964), πρίγκιπας της Δανίας.
* Έρικ (1890 - 1950), μετά τον μοργανατικό γάμο του έγινε Κόμης του Ρόσενμπογρκ.
* Βίγκο (1893 - 1970), μετά τον μοργανατικό γάμο του έγινε Κόμης του Ρόσενμποργκ.
* Μαργαρίτα (1895 - 1992), παντρεύτηκε τον Ρενέ των Βουρβόνων-Πάρμας. Η κόρη τους:
** Άννα, παντρεύτηκε τον Μιχαήλ της Ρουμανίας.

## Πρόγονοι


## Παραπομπές

## Εξωτερικοί σύνδεσμοι
* Prince Valdemar at the website of the Royal Danish Collection at Amalienborg Palace.

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Άξελ της Δανίας

Ο **Άξελ** (δαν. *Axel*, 12 Αυγούστου 1888 - 14 Ιουλίου 1964) του Οίκο του Γκλύκσμπουργκ ήταν πρίγκιπας της Δανίας.

## Βιογραφία
Ο *Άξελ Χριστιανός Γεώργιος* ήταν το δεύτερο παιδί και ο δευτερότοκος γιος του Βλαδίμηρου της Δανίας, ναυάρχου της Δανίας (αδελφού του Γεωργίου Α΄ της Ελλάδας), και της Μαρίας των Βουρβόνων-Ορλεάνης, κόρης του Ροβέρτου, Δούκα του Σαρτρ. Ήταν εξάδελφος του Χριστιανού Ι΄ της Δανίας, του Χάακον Ζ΄ της Νορβηγίας, του Κωνσταντίνου Α΄ της Ελλάδας, του Γεωργίου Ε΄ του Ηνωμένου Βασιλείου, του Νικολάου Β΄ της Ρωσίας, κα.

Ήταν δημοφιλής προστάτης του αθλητισμού: ήταν εξέχων μέλος της Διεθνούς Ολυμπιακής Επιτροπής (IOC) και πρώτο τιμητικό μέλος της. Επίσης ασχολήθηκε με τον ακτιβισμό και ήταν στέλεχος επιχείρησης. Ήταν αξιωματικός του Δανικού Ναυτικού. Τα τρία αδέλφια του είχαν κάνει μοργανατικούς γάμους και από πρίγκιπες της Δανίας υποβιβάστηκαν σε *[[Κόμης|κόμητες]] του [[Ρόσενμποργκ]]*.

Το 1964 απεβίωσε στην Κοπεγχάγη σε ηλικία 76 ετών.

## Οικογένεια
Νυμφεύτηκε το 1919 τη Μαργαρίτα της Σουηδίας, κόρη του Καρόλου, Δούκα του Βέστεργκέτλαντ, και είχε δύο τέκνα:
* Γεώργιος Βλαδίμηρος (1920 - 1986), Πρίγκιπας της Δανίας.
* Φλέμινγκ Βλαδίμηρος (1922 - 2002), μετά τον μοργανατικό γάμο του έγινε Κόμης του Ρόσενμποργκ.

## Πρόγονοι

## Εξωτερικοί σύνδεσμοι
* Prince Axel's obituary in the Olympic Review, 1964. 

## Παραπομπές
Κατηγορία:Οίκος του Γκλύξμπουργκ

Κατηγορία:Πρίγκιπες της Δανίας
Κατηγορία:Μεγαλόσταυροι του Τάγματος της Αναγέννησης της Πολωνίας
Vittel

Η **Vittel** είναι γαλλική μάρκα εμφιαλωμένου νερού που ιδρύθηκε το 1854. Από το 1992 ανήκει στην Nestlé.

Η Vittel ήταν ο προμηθευτής νερού για τον Μαραθώνιο του Λονδίνου για δέκατη συνεχή χρονιά το 2008. Είναι, επίσης, χορηγός του ποδηλατικού γύρου της Γαλλίας

## Παραπομπές - σημειώσεις


## Εξωτερικοί σύνδεσμοι
* vittel.com

Κατηγορία:Πόσιμο νερό
Κατηγορία:Αναψυκτικά
Νικόλαος Βλάχος

Ο **Νικόλαος Βλάχος** (1893–1956) ήταν Έλληνας ιστορικός, συγγραφέας και καθηγητής πανεπιστημίου.

## Βιογραφικά στοιχεία
Γεννήθηκε το 1893 στη Θήρα και από την παιδική του ηλικία τέθηκε υπό την προστασία του θείου του, Αρχιεπισκόπου Ακαρνανίας και Αιτωλίας Παρθενίου (Ακύλα), τον οποίο ακολούθησε στο Μεσολόγγι. Εκεί παρακολούθησε τα πρώτα του μαθήματα. Το 1910 μετέβη στην Αθήνα, όπου σπούδασε στη Φιλοσοφική Σχολή του Πανεπιστημίου. Την περίοδο από το 1922 έως το 1925 πραγματοποίησε μεταπτυχιακές σπουδές στη Γερμανία με ειδίκευση στη μεθοδολογία της ιστορίας.

Επέστρεψε στην Ελλάδα και από το 1937 διετέλεσε καθηγητής ιστορίας στο Πάντειο Πανεπιστήμιο ενώ από το 1939 στο Πανεπιστήμιο Αθηνών. Πέθανε το 1956 στην Αθήνα.

Έγραψε επιστημονικά έργα και μελέτες σχετικά με τη φιλοσοφία και τη μεθοδολογία της ιστορίας. Το σημαντικότερο έργο του ήταν το *Ιστορία των κρατών της χερσονήσου του Αίμου 1908-1914* (α΄ τόμος, 1954). Ο δεύτερος τόμος δεν ολοκληρώθηκε λόγω του θανάτου του.

## Παραπομπές


## Εξωτερικοί σύνδεσμοι
*Νικόλαος Βλάχος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ιστορικοί του 20ού αιώνα
Κατηγορία:Καθηγητές Παντείου Πανεπιστημίου
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες πανεπιστημιακοί του 20ού αιώνα
Σταροχώρι Αχαΐας

Με το όνομα **Σταροχώρι** υπάρχουν δύο οικισμοί στην Αχαΐα:

* το Άνω Σταροχώρι Αχαΐας, γνωστό παλιότερα ως Σταροχώρι και πιο παλιά ως Λάλουσι.
* το Κάτω Σταροχώρι Αχαΐας, γνωστό παλιότερα ως Ζώγα(ς).

** Οι δύο αυτοί οικισμοί είναι όμοροι, με μικρή απόσταση μεταξύ τους, και αποτελούν μέρος της Τοπικής Κοινότητας Σταροχωρίου του [[Δήμος Ερυμάνθου|Δήμου Ερυμάνθου]].*

Σταροχωρι Αχαιας
Πάρτι με... λουκάνικα

Το ***Πάρτι με... λουκάνικα*** (πρωτότυπος αγγλικός τίτλος: *Sausage Party*) είναι αμερικάνικη κινηματογραφική κωμωδία κινουμένων σχεδίων του 2016, σκηνοθετημένη από τον Γκρεγκ Τίρναν και τον Κόνραντ Βέρνον και γράφτηκε από τους Κάιλ Χάντερ, Άριελ Σαφίρ, Σεθ Ρόγκεν και Έβαν Γκόλντμπεργκ. Οι Ρόγκεν, Κρίστεν Γουίγκ, Τζόνα Χιλ, Μπιλ Χάρντερ, Μάικλ Σέρα, Τζέιμς Φράνκο, Ντάνι ΜακΜπράιντ, Κρεγκ Ρόμπινσον, Πολ Ραντ, Νικ Κρολ, Ντέιβιντ Κρούμχολτζ, Έντουαρντ Νόρτον και Σάλμα Χάγιεκ, δανείζουν τη φωνή τους στους ήρωες. Η ταινία που είναι μια ψευδαίσθηση των ταινιών Disney και της Pixar, και έχει θέμα ένα λουκάνικο που ονομάζεται Φρανκ, το οποίο προσπαθεί να ανακαλύψει την αλήθεια για την ύπαρξή του και πηγαίνει σε ένα ταξίδι με τους φίλους του για να ξεφύγουν από τη μοίρα τους ενώ αντιμετωπίζει επίσης τον εχθρό του, ένα αδίστακτο και δολοφονικό κλύσμα που σκοπεύει να σκοτώσει αυτόν και τους φίλους του.

## Υποδοχή
Είναι ευρέως αναγνωρισμένη ως η πρώτη αμερικανική CGI-animated ταινία που θα βαθμολογηθεί με R από το MPAA. Η ακατέργαστη περικοπή της ταινίας έκανε πρεμιέρα στις 14 Μαρτίου 2016, από το South by Southwest και η ταινία κυκλοφόρησε στις αίθουσες στις Ηνωμένες Πολιτείες και τον Καναδά στις 12 Αυγούστου 2016 από την Columbia Pictures.

Η ταινία έλαβε θετικές κριτικές από τους κριτικούς, με πολλούς ιδιαίτερα να επαινούν το χιούμορ, τον σχεδιασμό των κινουμένων σχεδίων, τη φωνητική δράση, τη συγγραφή σεναρίου και τη σκηνοθεσία. Έγινε επιτυχία στο box office, κερδίζοντας περισσότερα από 140 εκατομμύρια δολάρια.

## Παραπομπές


## Εξωτερικοί σύνδεσμοι
* 
* 
* 
* 

Κατηγορία:Αμερικανικές ταινίες της δεκαετίας 2010
Κατηγορία:Καναδικές ταινίες
Κατηγορία:Αμερικανικές ταινίες κινουμένων σχεδίων
Κατηγορία:Καναδικές ταινίες κινουμένων σχεδίων
Κατηγορία:Αμερικανικές ταινίες συσχετιζόμενες με ΛΟΑΤ
Κατηγορία:Καναδικές ταινίες συσχετιζόμενες με ΛΟΑΤ
Κατηγορία:Δυστοπικές ταινίες
Κατηγορία:Παρωδία (ταινίες)
Κατηγορία:Αμερικανικές buddy ταινίες
Κατηγορία:Σκηνοθετικό ντεμπούτο σε ταινίες
Κατηγορία:Ταινίες παραγωγής Columbia Pictures
Κατηγορία:Αγγλόφωνες ταινίες
Κατηγορία:Ταινίες του 2016
Κατηγορία:Ταινίες σε σκηνοθεσία Κόνραντ Βέρνον
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Ταινίες κινουμένων σχεδίων του 2016
Κατηγορία:Λουκάνικα
Νούτοντεν

Το **Νούτοντεν** (Νορβηγικά *Notodden*, ) είναι πόλη της Νορβηγίας. Το 2005 είχε πληθυσμό 12.359 κατοίκων. Αποτελεί έδρα της ποδοσφαιρικής Νούτοντεν ΦΚ.

## Παραπομπές

## Εξωτερικοί σύνδεσμοι

* Notodden στο Flickr

Κατηγορία:Πόλεις της Νορβηγίας
Τίνε Ζβάαν

Η **Τίνε Ζβάαν** (*[[λατινικό αλφάβητο]] : Tine Zwaan*), γεννημένη στις 17 Ιουνίου 1947, είναι Ολλανδή πρώην πρωταθλήτρια της αντισφαίρισης. 

Στο Ολλανδικό Πρωτάθλημα κέρδισε τον τίτλο στο απλό το 1976. Στο διπλό το 1967 με την Τζούντιθ Σαλόμη, το 1973 και το 1974 με την Άντα Μπάκερ, το 1978 με την Έλι Άπελ-Βεσιέ, το 1980 με τη Μαρσέλα Μέσκερ, το 1982 με την Astrid Suurbeek. Μαζί με τον Νίκο Fleury κέρδισαν το μεικτό το 1973 και το 1976.

Το 1973 συμμετείχε στο πρωτάθλημα "Virginia Slims", τόσο στο απλό όσο και στο διπλό.
Στην περιοδεία της WTA κέρδισε μία φορά στη Μαδρίτη το 1974 . Η καλύτερη απόδοσή της στα τουρνουά γκραντ σλαμ είναι να φτάσει στον τρίτο γύρο στο Γουίμπλεντον το 1974. Το 1978 κέρδισε στο διπλό τον τίτλο στο τουρνουά στο Μπρισμπέιν μαζί με την Έλι Άπελ-Βεσιέ. Στο τουρνουά της Hilversum κέρδισε δύο φορές τον τίτλο στο μικτό διπλό το 1973 με το αυστραλιανό Masters Geoff, και το 1974 με τον Γάλλο Jean-Claude Barclay. Στην Πανεπιστημιάδα του 1970 στο Τορίνο κέρδισε το χρυσό μετάλλιο στο διπλό.

Τέσσερις φορές η Ζβαν ήταν μέλος Ολλανδίας στο Φεντ καπ, το 1973, 1975, 1976 και το 1978. Το 1976 μαζί με την Μπέττυ Στόβ και την Έλι Άπελ-Βεσιέ έφτασαν τα ημιτελικά του World Group.

## Παραπομπές

Κατηγορία:Ολλανδές αθλήτριες της αντισφαίρισης
Ζαν-Ζιλιέν Ρόγιερ

Ο **Ζαν-Ζιλιέν Ρόγιερ** (*[[λατινικό αλφάβητο]] : Jean-Julien Rojer*), γεννημένος στις 25 Αυγούστου 1981, είναι εν ενεργεία σήμερα αθλητής της αντισφαίρισης από το Κουρασάο, μία από τις αυτόνομες χώρες που συγκροτούν το Βασίλειο των Κάτω Χωρών.

Πατέρας του είναι ο Ράνταλ, οδοντίατρος, μητέρα του η Ναζίρα, δασκάλα νηπιαγωγείου κι αδελφός του ο Τζαμίλ, οδοντίατρος χειρουργός. Ξεκίνησε την αντισφαίριση μαζί με τον αδελφό του από πολύ μικρή ηλικία, το 1994 η οικογένειά του μετακόμισε στο Μαϊάμι. Σπούδασε στο UCLA όπου αγωνίστηκε με την ομάδα αντισφαίρισης του πανεπιστημίου όπου ήταν τρεις φορές πρωταθλητής στο διπλό του πανεπιστημιακού πρωταθλήματος των ΗΠΑ.

Στην κατάταξη του ατομικού της ATP ήταν Νο 218 στις 15 Αυγούστου 2005, στο διπλό ήταν Νο 3 τον Νοέμβριο του 2015. Με συμπαίκτη τον Ρουμάνο Χόρια Τεκάου ήταν νικητές στο διπλό του Γουίμπλεντον το 2015 και στο Αμερικανικό Όπεν το 2017. Με συμπαίκτρια την Άννα-Λένα Γκρόενβελντ κέρδισε επίσης τον τίτλο του μεικτού στο Ρολάν Γκαρός του 2014.  

Στο κύπελλο Ντέιβις έχει αγωνιστεί για τις Ολλανδικές Αντίλλες από το 1998 έως το 2008 και για την Ολλανδία από το 2008 συνεχόμενα έως σήμερα (2017) με συνολικό ρεκόρ 48 νίκες και 11 ήττες. Το 1998 αγωνίστηκε με το Κουρασάο στους Παναμερικάνικους αγώνες.

## Παραπομπές


Κατηγορία:Αθλητές αντισφαίρισης στο Κουρασάο
Κατηγορία:Αθλητές αντισφαίρισης στις Ολλανδικές Αντίλλες
Κατηγορία:Ολλανδοί αθλητές της αντισφαίρισης
Κατηγορία:Νικητές Γαλλικού Όπεν
Λίλεστρεμ

Το **Λίλεστρεμ** είναι νορβηγική πόλη. Βρίσκεται βορειοανατολικά του Όσλο, της πρωτεύουσας της Νορβηγίας. Έχει πληθυσμός 14000 κατοίκους.

## Αθλητισμός
Η πόλη αποτελεί έδρα της ποδοσφαιρικής ομάδας Λίλεστρεμ ΣΚ, η οποία συμμετέχει στο Πρωτάθλημα ποδοσφαίρου Νορβηγίας.

## Παραπομπές


## Εξωτερικοί σύνδεσμοι
*Norwegian Defense Research Establishment

Κατηγορία:Πόλεις της Νορβηγίας
Χιονοδρομία αντοχής

Το **σκι αντοχής** ή **σκι ανώμαλου δρόμου** είναι ένα είδος σκι όπου οι σκιέρ στηρίζονται στη δική τους μετακίνηση για να κινούνται πάνω σε χιονοσκεπές έδαφος αντί να χρησιμοποιούν ανελκυστήρες σκι ή άλλες μορφές βοήθειας. Ασκείται ευρέως ως αθλητική και ψυχαγωγική δραστηριότητα. Ωστόσο, ορισμένοι εξακολουθούν να το χρησιμοποιούν ως μέσο μεταφοράς. Οι παραλλαγές του σκι αντοχής προσαρμόζονται σε ένα εύρος εδάφους που εκτείνεται σε ανεξερεύνητα, μερικές φορές ορεινά, περιποιημένα εδάφη ειδικά σχεδιασμένα για το άθλημα.

## Πηγές
*
Τέλεμαρκ σκι

Το **Τέλεμαρκ σκι** είναι μια τεχνική σκι που συνδυάζει στοιχεί από το Αλπικό σκι και το Βορινό σκι. Πήρε την ονομασία του από την περιοχή Τέλεμαρκ της Νορβηγίας.

## Παραπομπές

Κατηγορία:Χειμερινά αθλήματα
Έγιερ

Το **Έγιερ** είναι ένας δήμος της Νορβηγίας. Το 2004 είχε πληθυσμό 4870.

## Αδελφοποιήσεις
Το Έγιερ είναι αδελφοποιημένο με:
*  - δήμος Φεργκελάντα, Κομητεία Βέστρα Γκέταλαντ, Σουηδία
*  - Μούχος, επαρχία Όουλου, Φινλανδία

## Παραπομπές


## Εξωτερικοί σύνδεσμοι

*Municipal fact sheet

Κατηγορία:Γεωγραφία της Νορβηγίας
Χόκεϊ σάλας

Το **Χόκεϊ σάλας** είναι μια ομάδα αγωνισμάτων χόκεϊ. Περιλαμβάνει 5 παραλλαγές. Οι 3 είναι είδος του Χόκεϊ επί πάγου και οι άλλες δύο είναι είδος Μπάντι. Όλες οι παραλλαγές διεξάγονται σε στεγνή, επίπεδη επιφάνεια όπως το γήπεδο ενός κλειστού γυμναστηρίου ή ενός σταδίου καλαθοσφαίρισης.

Κατηγορία:Ομαδικά αθλήματα
Κατηγορία:Παιχνίδια με μπάλα
Κατηγορία:Φυσική αγωγή
Ραούλ Μπεχρ

Ο **Ραούλ Μπεχρ** (*[[λατινικό αλφάβητο]] : Raoul Behr*), γεννημένος στις 24 Σεπτεμβρίου 1976, είναι πρώην πρωταθλητής της αντισφαίρισης γεννημένος στο Κουρασάο, από τις Ολλανδικές Αντίλλες.

Στο κύπελλο Ντέιβις ο Μπεχρ έχει συμμετάσχει με τις Ολλανδικές Αντίλλες από το 1998 έως το 2007 σε 10 διοργανώσεις με ρεκόρ 10 νίκες και 14 ήττες. Ήταν στην ομάδα που πήρε τον τίτλο στον τρίτο αμερικάνικο όμιλο το 2000 όπου στον τελικό νίκησαν την Δομινικανή Δημοκρατία με 2-1. Με τις 10 συμμετοχές ο Μπεχρ είναι πρώτος (έως το  2017) μαζί με τον Ζαν-Ζιλιέν Ρόγιερ σε συμμετοχές στην διοργάνωση του κυπέλλου Ντέιβις για τις Ολλανδικές Αντίλλες.

Σήμερα είναι της Διεθνούς ένωσης χρηματοοικονομικών υπηρεσιών της CIFA Curacao, μέλος του Εμπορικού και βιομηχανικού επιμελητηρίου του Κουρασάο, διευθυντής της HBM Fund Services, και ιδιοκτήτης και COO του Ομίλου HBM.

## Παραπομπές


Κατηγορία:Αθλητές αντισφαίρισης στο Κουρασάο
Κατηγορία:Αθλητές αντισφαίρισης στις Ολλανδικές Αντίλλες
Τρόποι υπολογισμού του δείκτη τιμών

Για τον υπολογισμό του Δείκτη Τιμών (ΔΤ) έχουν προταθεί περισσότεροι από 100 μαθηματικοί τύποι. Όλοι χρησιμοποιούν τιμές και ποσότητες προϊόντων, ωστόσο διαφέρουν στον τρόπο που τις συνδυάζουν.

Στο παρών άρθρο ορίζουμε:

n: ο αριθμός των προϊόντων, που περιλαμβάνονται στο ΔΤ (Δείκτη Τιμών)

i: το i-οστό προϊόν

0: η αρχή της περιόδου που εξετάζουμε, ονομάζεται και βάση

t: το τέλος της περιόδου που εξετάζουμε

p: αναφέρεται στην τιμή

q: αναφέρεται στην ποσότητα

Συνεπώς:

p^0_i: η τιμή του i-οστού προϊόντος στη βάση της περιόδου

p^t_i: η τιμή του i-οστού προϊόντος στο τέλος της περιόδου

q^0_i: η ποσότητα του i-οστού προϊόντος στη βάση της περιόδου

q^t_i: η ποσότητα του i-οστού προϊόντος στο τέλος της περιόδου

## Laspeyres
Αποτελεί έναν από τους πιο συνηθισμένους τύπους υπολογιμού του ΔΤ, P_L, που προτάθηκε από τον Γερμανό οικονομολόγο Étienne Laspeyres το 1871.

P_L=\frac{\textstyle \sum_{i=1}^n \displaystyle(p^t_i\centerdot q^0_i)}{\textstyle \sum_{i=1}^n \displaystyle(p^0_i\centerdot q^0_i)}

Σε αυτή την περίπτωση λαμβάνεται υπόψιν η ποσότητα την περίοδο βάσης q_{0} και σχετίζεται με την ερώτηση: Αν 5 κιλά πορτοκάλια έκαναν 4€ τότε (τότε=περίοδος βάσης), πόσο κάνουν τώρα?

## Paasche
Ένας επίσης αρκετά δημοφιλής τρόπος υπολογισμού του ΔΤ, προτάθηκε από τον Γερμανό οικονομολόγο Hermann Paasche το 1874.

P_L=\frac{\textstyle \sum_{i=1}^n \displaystyle(p^t_i\centerdot q^t_i)}{\textstyle \sum_{i=1}^n \displaystyle(p^0_i\centerdot q^t_i)}

Σε αυτή την περίπτωση λαμβάνεται υπόψιν η ποσότητα την τελική περίοδο q_{t} και σχετίζεται με την ερώτηση: Αν 5 κιλά πορτοκάλια κάνουν 4€ τώρα, πόσο έκαναν τότε?

## Αστάθμητοι δείκτες
Οι αστάθμητοι ή στοιχειώδεις δείκτες, είναι οι δείκτες που λαμβάνουν υπόψη μόνο τις τιμές και όχι τις ποσότητες των προϊόντων. Κατά κύριο λόγο ορίστηκαν πριν τους δείκτες Laspeyers και Paasche.

### Dutot
Προτάθηκε το 1738 από τον Γάλλο οικονομολόγο Dutot.

P_D=\sum{\frac{p_t}{p_0}}

### Carli
Προτάθηκε το 1764 από τον Ιταλό οικονομολόγο Carli.

P_C=\frac{1}{n}\centerdot \sum{\frac{p_t}{p_0}}

και αποτελεί τον αριθμητικό μέσο της σχετικής τιμής (του πηλίκου των τιμών) από την περίοδο 0 έως t.

### Jevons
Προτάθηκε το 1863 από τον Άγγλο οικονομολόγο Jevons.

P_J=\Bigl(\prod\frac{p_t}{p_0}\Bigl)^{1/n}

και αποτελεί το γεωμετρικό μέσο των σχετικών τιμών από την περίοδο 0 έως t. Χρησιμοποιούταν για τον υπολογισμό του παλιού FTSE 100, κρίθηκε όμως ακατάλληλος καθώς μηδενιζόταν όταν κάποια τιμή μηδενιζόταν, ενώ μεταβαλλόταν αισθητά με μεταβολές ασήμαντων τιμών(λόγω της αστάθμητης φύσης του).

## Παραπομπές


Κατηγορία:Οικονομικά
Lord Snow

To **Lord Snow** είναι το τρίτο επεισόδιο της πρώτης σεζόν της αμερικανικής μεσαιωνικής τηλεοπτικής σειράς φαντασίας, του HBO, *[[Game of Thrones]]*. Η πρώτη του προβολή έγινε στη 1 Μαΐου του 2011. Το επεισόδιο γράφτηκε από τους δημιουργούς της σειράς Ντ. Μπ. Γουάις και Ντέιβιντ Μπένιοφ και σκηνοθετήθηκε από τον Μπράιαν Κερκ, ο οποίος έκανε την πρώτη του σκηνοθεσία στη σειρά.

Η πλοκή του επεισοδίου περιλαμβάνει μεταξύ άλλων την εκπαίδευση του Jon Snow στο Τείχος και τον Eddard να φτάνει στο King's Landing. Ακολούθως, πίσω στο Winterfell, η Catelyn ψάχνει αυτόν που επιχείρησε να δολοφονήσει τον γιο της Bran. Στο ενδιάμεσο η Daenerys μαθαίνει ότι είναι έγκυος. Τέλος, η κόρη του Eddard, Arya, λέει στον πατέρα της ότι θέλει να μάθει να μονομαχεί με ξίφος και στην τελευταία σκηνή του επεισοδίου, η Arya έχει ξεκινήσει ήδη την εκπαίδευση. Στο επεισόδιο εμφανίζεται για πρώτη φορά στη σειρά η Old Nan, την οποία υποδύθηκε η Μάργκαρετ Τζον, η οποία απεβίωσε πριν την πρώτη προβολή της σειράς, με το επεισόδιο να αφιερώνεται στη μνήμη της. 

Η κριτική που δέχτηκε το επεισόδιο ήταν ως επί το πλείστον θετική, ενώ επαινέθηκε η ερμηνεία της Μέισι Γουίλιαμς, ως Arya, αλλά και γενικότερα η τελευταία σκηνή του επεισοδίου, που μαθαίνει να μονομαχεί με ξίφος.  Στις ΗΠΑ η τηλεθέαση ανέβηκε κατά 10%, φτάνοντας τους 2.4 εκατομμύρια θεατές. Η δεύτερη προβολή του ήταν ακόμα καλύτερη, αφού έφτασε τους 3.1 εκατομμύρια θεατές, αριθμός πολύ θετικός, καθότι το επεισόδιο διεκόπη, λόγω της αναγγελίας του θανάτου του Οσάμα Μπιν Λάντεν.

## Παραπομπές


## Εξωτερικοί σύνδεσμοι
* "Lord Snow"  at HBO
* Lord Snow στο IMDb
* Lord Snow  στο TV.com

Κατηγορία:Game of Thrones (επεισόδια)
Ράδοπις

Το **Ράδοπις**, *(رادوبيس)* είναι μυθιστόρημα του Αιγύπτιου λογοτέχνη, βραβευμένου με το Νόμπελ Λογοτεχνίας (1988), Ναγκίμπ Μαχφούζ. Το έργο εκδόθηκε στα αραβικά το 1943. Είναι από τα πρώιμα έργα του συγγραφέα, και αφορά στον έρωτα του Αιγύπτιου Φαραώ, Μερένρα του Β' (:en:Merenre Nemtyemsaf I) της Έκτης Δυναστείας του Παλαιού Βασιλείου με την εταίρα* Ράδοπις. Ο Μαχφούζ χτίζει με επιδεξιότητα και ιστορική ακρίβεια το σκηνικό της Φαραωνικής Αιγύπτου και μεταφέρει τον αναγνώστη στο κλίμα της εποχής εκείνης.
Το μυθιστόρημα αποτελεί το τρίτο μέρος της άτυπης τριλογίας του Μαχφούζ για την αρχαία Αίγυπτο. Την τριλογία αποτελούν το "Khufu's Wisdom" (1939), το Radopis (1943) και το "Thebes at War" (1944).

Το βιβλίο εκδόθηκε στην ελληνική γλώσσα το 1996, από τις εκδόσεις "Ψυχογιός", σε μετάφραση από τα γαλλικά της Ελένης Κεκροπούλου και της Μερόπη Σταυρίδου με τίτλο **«Ράδοπις: μια εταίρα στην Αρχαία Αίγυπτο»**. 
Έχει επίσης κυκλοφορήσει στα γαλλικά, τα αγγλικά, τα γερμανικά και τα hindu.

## Πηγές - Παραπομπές


Κατηγορία:Αραβικά μυθιστορήματα
Κατηγορία:Μυθιστορήματα του Ναγκίμπ Μαχφούζ
Κατηγορία:Ιστορικά μυθιστορήματα
Άαγκε του Ρόσενμπορκ

O **Άαγκε** (, 10 Ιουνίου 1887 - 19 Φεβρουαρίου 1940) από τον Οίκο του Γκλύξμπουργκ ήταν πρίγκιπας της Δανίας και, μετά τον μοργανατικό γάμο του, κόμης του Ρόσενμποργκ. Ήταν αξιωματικός της Γαλλικής Λεγεώνας των Ξένων.

## Βιογραφία
Ο *Άαγκε Χριστιανός Αλέξανδρος Ροβέρτος* γεννήθηκε στην Κοπεγχάγη. Ήταν το πρώτο παιδί και ο πρωτότοκος γιος του Βλαδίμηρου της Δανίας, ναυάρχου της Δανίας (αδελφού του Γεωργίου Α΄ της Ελλάδας), και της Μαρίας της Ορλεάνης, κόρης του Ροβέρτου της Ορλεάνης, Δούκα του Σαρτρ.  

Το 1909 εισήλθε στον δανικό στρατό και το 1913 έγινε υπολοχαγός. Κατά τον Α΄ Παγκόσμιο Πόλεμο υπηρέτησε για ένα έτος ως παρατηρητής στην Ιταλία. Όταν επέστρεψε στη Δανία, προήχθη σε λοχαγό. Το 1914 νυμφεύτηκε τη Ματίλντα Κάλβι χωρίς τη βασιλική άδεια· επειδή ο γάμος ήταν μοργανατικός, παραιτήθηκε από τον τίτλο του *πρίγκιπα της Δανίας* και τη σειρά διαδοχής και έλαβε τον τίτλο του *κόμη του Ρόσενμποργκ*. Η θέση του στη σειρά διαδοχής έγινε μετά τα μέλη της βασιλικής Οικογένειας και πριν από τα μέλη της Κυβέρνησης. 

Το 1922 ζήτησε την άδεια από τον εξάδελφό του, Χριστιανό Ι΄ της Δανίας, όπως προέβλεπε ο νόμος, για να αφήσει το στρατό και να ακολουθήσει τη Γαλλική Λεγεώνα των Ξένων. Μετά από διαπραγματεύσεις μεταξύ των κυβερνήσεων της Δανίας και της Γαλλίας, εισήλθε στη Λεγεώνα ως λοχαγός. Έπειτα από ένα έτος εστάλη στο Μαρόκο, στον Πόλεμο του Ριφ (1920-25). Πυροβολήθηκε στο αριστερό πόδι και γι' αυτό έλαβε το Σταυρό του Πολέμου. Κατά την 17ετή υπηρεσία του εκεί έλαβε το βαθμό του αντισυνταγματάρχη και τη διάκριση της Λεγεώνος της Τιμής.  Το 1927 εξέδωσε το βιβλίο "*Μία βασιλική περιπέτεια*" στα αγγλικά για την περίοδό του στη Λεγεώνα των Ξένων.

Το 1940 απεβίωσε από πλευρίτιδα στην Τάζα του Μαρόκου και τάφηκε στο αρχηγείο της Λεγεώνας στο Σιντί Μπελ Αμπές της Αλγερίας. Πριν εγκαταλείψει τη Λεγεώνα το 1962 την Αλγερία, αποφάσισε ότι τρεις σοροί μελών της έπρεπε να ταφούν στο νέο αρχηγείο της στο Ωμπάν της νότιας Γαλλίας. Η σορός του Άαγκε επιλέχθηκε ως αντιπροσωπευτικό δείγμα των ξένων αξιωματικών στη Λεγεώνα· βρίσκεται μεταξύ της σορού τού Πωλ-Φρεντερίκκ Ρολλέ, στρατηγού και "πατέρα" της Λεγεώνας, και της σορού τού λεγεωνάριου Τσίμερμανν στην πόλη Πουυλουμπιέ στο Στόμιο του Ροδανού.

## Οικογένεια
Νυμφεύτηκε το 1914 τη Ματίλντα Εμίλια Φραντσέσκα Μαρία Κάλβι, κόρη του Κάρλο Τζόρτζιο Κάλβι, Κόμη του Μπέργκολο, και είχε τέκνα:
* Βάλντεμαρ Αλεξάντερ Γκέοργκ Λουίτζι Μαρία (1915 - 1995), Κόμης του Ρόσενμποργκ. Νυμφεύτηκε τη βαρόνη Μαρί-Ζοζέφ-Φλοριά του Υάρ Σαιν-Μωρίς· δεν απέκτησε απογόνους.

## Πρόγονοι

## Παραπομπές


## Εξωτερικοί σύνδεσμοι
* 

Κατηγορία:Οίκος του Γκλύξμπουργκ

Κατηγορία:Πρίγκιπες της Δανίας
Βίγκο του Ρόσενμπορκ

Ο **Βίγκο** (δαν.*Viggo*, 25 Δεκεμβρίου 1893 - 4 Ιανουαρίου 1970) του Οίκου του Γκλύξμπουργκ ήταν πρίγκιπας της Δανίας και μετά το μοργανατικό γάμο του έγινε κόμης του Ρόσενμποργκ.

## Βιογραφία
Ο *Βίγκο Χριστιανός Αδόλφος Γεώργιος* ήταν το τέταρτο παιδί και ο τέταρτος γιος του Βλαδίμηρου, Πρίγκιπα και ναυάρχου της Δανίας (αδελφού του Γεωργίου Α΄ της Ελλάδας), και της Μαρίας των Βουρβόνων-Ορλεάνης, κόρης του Ροβέρτου, Δούκα του Σαρτρ.

Νυμφεύτηκε χωρίς την άδεια του βασιλιά και έτσι έχασε τον τίτλο του *πρίγκιπα της Δανίας* και τη σειρά διαδοχής στο θρόνο. Έλαβε τον τίτλο του *κόμη του [[Ρόσενμποργκ]]* από τον εξάδελφό του, Χριστιανός Ι΄ της Δανίας.

Το 1970 απεβίωσε στην Κοπεγχάγη σε ηλικία 77 ετών.

## Οικογένεια
Νυμφεύτηκε μοργανατικά το 1924 την Έληνορ Μάργκαρετ Γκρην, κόρη του Τζέημς Όλιβερ Γκρην.

## Πρόγονοι

## Παραπομπές


Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Έρικ του Ρόσενμπορκ

Ο **Ερρίκος** (δαν. *Erik*, 8 Νοεμβρίου 1890 - 10 Σεπτεμβρίου 1950) του Οίκου του Γκλύξμπουργκ ήταν πρίγκιπας της Δανίας και μετά το γάμο του κόμης του Ρόσενμποργκ.

## Βιογραφία
Ο *Ερρίκος Φρειδερίκος Χριστιανός Αλέξανδρος* ήταν το τρίτο παιδί και ο τρίτος γιος του Βλαδίμηρου, Πρίγκιπα και ναυάρχου της Δανίας (αδελφού του Γεωργίου Α΄ της Ελλάδας), και της Μαρίας των Βουρβόνων-Ορλεάνης, κόρης του Ροβέρτου, Δούκα του Σαρτρ.

Γεννήθηκε στην Κοπεγχάγη. Νυμφεύτηκε χωρίς τη βασιλική συγκατάθεση με την Λόις Φράνσες Μπουθ, έτσι έχασε τον τίτλο του *πρίγκιπα* και τη σειρά διαδοχής στο θρόνο και έλαβε τον τίτλο του *[[Κόμης|κόμη]] του [[Ρόσενμποργκ]]*. Ο πατέρας της Λόις, Τζον Φρέντερικ Μπουθ από τον Καναδά, ήταν γιος του Τζον Ρουντόλφους Μπουθ από το Οντάριο, μεγαλοεπιχειρηματία ξυλείας και μεγιστάνα σιδηροδρόμων, που για να μεταφέρει ξυλεία από τη λίμνη Χιούρον στο Βερμόντ των ΗΠΑ έφτιαξε τους *Σιδηροδρόμους Καναδά Ατλαντικού*.

Απεβίωσε το 1950 στην Κοπεγχάγη σε ηλικία 60 ετών.

## Οικογένεια
Νυμφεύτηκε μοργανατικά το 1924 την Λόις Φράνσες Μπουθ, κόρη του Τζον Φρέντερικ Μπουθ, και είχαν δύο τέκνα:
* Αλεξάνδρα Δάγμαρ Φραγκίσκη Μαρία Μαργαρίτα (1927 - 1992), παντρεύτηκε τον Ίβαρ Εμίλ Βιντ-Ρέγι.
* Χριστιανός Εδουάρδος Βλαδίμηρος Ιωάννης Φρειδερίκος Πέτρος (1932 - 1997), Κόμης του Ρόσενμπορκ. Νυμφεύτηκε την Κάριν φον Λύττιχαου και είχε τέκνα:
** Βάλντεμαρ Έρικ Φλέμμινγκ Κρίστιαν (γενν. 1965), Κόμης του Ρόσενμποργκ. Νυμφεύτηκε τη Σαρλότ Ντιάν Ιζαμπέλ Κρυζ και είχε τέκνα:
*** Νικολάι Κριστιάν Βαλντεμάρ (γενν. 1997), Κόμης του Ρόσενμποργκ.
*** Μαρί Ζεραλντίν Σαρλότ (γενν. 1999).
** Μαρίνα Ισαβέλλα Ίνγκεμπορκ Κάριν (γενν. 1971).

## Πρόγονοι

## Παραπομπές


## Εξωτερικοί σύνδεσμοι
* 
* Vind Den nyere slægt (in Danish)

Κατηγορία:Οίκος του Γκλύξμπουργκ

Κατηγορία:Πρίγκιπες της Δανίας
Ραψίστα (αποσαφήνιση)

Με το όνομα **Ραψίστα ** αναφέρονταν παλιότερα τα παρακάτω σημερινά τοπωνύμια:

* Γόμφοι Τρικάλων
* Πλατανούσσα Ιωαννίνων
* Πεδινή Ιωαννίνων

Κατηγορία:Αποσαφηνίσεις ελληνικών τοπωνυμίων
Κάριν Μπάλτσερ

Η **Κάριν Μπάλτσερ** (*Karin Balzer*, 5 Ιουνίου 1938 – 17 Δεκεμβρίου 2019) ήταν Ανατολικογερμανίδα αθλήτρια στίβου, η οποία αγωνίστηκε στα 80 μ. με εμπόδια στους Ολυμπιακούς Αγώνες του 1960, 1964 και 1968 και στα 100 μέτρα με εμπόδια το 1972. Κέρδισε ένα χρυσό μετάλλιο το 1964 και ένα χάλκινο το 1972, ενώ τερμάτισε 5η το 1968.

## Καριέρα
Η Κάριν Μπάλτσερ γεννήθηκε στις 5 Ιουνίου του 1938. Ήταν η πρώτη Ανατολικογερμανίδα που κέρδισε χρυσό μετάλλιο στην ιστορία των Ολυμπιακών Αγώνων, στο Τόκιο το 1964 με χρόνο 10,50 (ισοφάριση του παγκόσμιου ρεκόρ, που όμως δεν αναγνωρίστηκε λόγω ευνοϊκού ανέμου), τερματίζοντας μαζί με άλλες δυο αθλήτριες, οπότε αναδείχτηκε νικήτρια στην ηλεκτρονική χρονομέτρηση με διαφορά 1 και 2 εκατοστών του δευτερολέπτου από τη δεύτερη και την τρίτη αθλήτρια αντίστοιχα. Στο Ευρωπαϊκό Πρωτάθλημα Στίβου του 1966, νίκησε στα 80 μ. Το 1968 στο Μεξικό, ήρθε 5η με χρόνο 10,6. Στις 20 Σεπτεμβρίου 1969, στο Ευρωπαϊκό Πρωτάθλημα Στίβου που διεξήχθηκε στο Στάδιο Γεώργιος Καραϊσκάκης στο Νέο Φάληρο του Πειραιά, πέτυχε παγκόσμιο ρεκόρ στα 100 μέτρα με εμπόδια με χρόνο 13,29.. Το 1970, έκανε εξαιρετική επίδοση με χρόνο 12,70. Στο ίδιο αγώνισμα, κέρδισε το αργυρό μετάλλιο στους Ολυμπιακούς Αγώνες του 1972.

## Παραπομπές


Κατηγορία:Ανατολικογερμανοί Ολυμπιονίκες
Κατηγορία:Εμποδιστές
Κατηγορία:Δρομείς  ταχύτητας 
Κατηγορία:Ανατολικογερμανοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 1960
Κατηγορία:Αθλητές του στίβου στους Θερινούς Ολυμπιακούς Αγώνες 1964
Κατηγορία:Αθλητές του στίβου στους Θερινούς Ολυμπιακούς Αγώνες 1968
Κατηγορία:Αθλητές του στίβου στους Θερινούς Ολυμπιακούς Αγώνες 1972
Κατηγορία:Χρυσοί Ολυμπιονίκες του στίβου 
Κατηγορία:Χάλκινοι Ολυμπιονίκες του στίβου 
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Πρωταθλητές Ευρώπης στον στίβο
Γεώργιος Βάλντεμαρ της Δανίας

Ο **Γεώργιος-Βάλντεμαρ**, δανικά: Georg-Valdemar (16 Απριλίου 1920 - 29 Σεπτεμβρίου 1986) από τον Οίκο του Γκλύξμπουργκ ήταν πρίγκιπας της Δανίας. Έγινε στρατιωτικός ακόλουθος.

## Βιογραφία
Ήταν ο πρωτότοκος γιος του Άξελ πρίγκιπα της Δανίας και της Μαργαρίτας των Μπερναντότ, κόρης του Καρόλου δούκα του Βέστεργκοτλαντ.

Γεννήθηκε στο ανάκτορο Μπέρνστορφφ της Κοπεγχάγης. Νυμφεύτηκε στο κάστρο Γκλάμις της Σκωτίας την Άννα, κόρη του Ιωάννη Μπόουζ-Λάυον. Ο Ιωάννης ήταν αδελφός της Ελισάβετ Μπόουζ-Λάυον, συζύγου του Γεωργίου ΣΤ΄ και μητέρας της Ελισάβετ Β΄ βασιλέων του Ηνωμένου Βασιλείου. Ο Γεώργιος-Βάλντεμαρ υπηρέτησε ως ακόλουθος (attaché) Άμυνας στο Λονδίνο και ως ακόλουθος Στρατού, Ναυτικού και Αεροπορίας στο Παρίσι.

Απεβίωσε το 1986 στην Κοπεγχάγη σε ηλικία 66 ετών. Ήταν τιμητικά συνταγματάρχης της 5ης ταξιαρχίας του Συντάγματος της Βασίλισσας (του Ηνωμένου Βασιλείου) από το 1975.

## Οικογένεια
Νυμφεύτηκε το 1950 την Άννα, κόρη του Ιωάννη Μπόουζ-Λάυον, η οποία ήταν χήρα από τον πρώτο της γάμο με τον Τόμας υποκόμη Άνσον. Ο Γεώργιος-Βάλντεμαρ δεν απέκτησε απογόνους.

## Πρόγονοι

## Παραπομπές


Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Φλέμινγκ Βάλντεμαρ του Ρόσενμποργκ

Ο **Φλέμινγκ-Βάλντεμαρ** (δανικά: *Grev Flemming af Rosenborg*, 9 Μαρτίου 1922 - 19 Ιουνίου 2002) από τον Οίκο του Γκλύξμπουργκ ήταν πρίγκιπας της Δανίας και μετά τον μοργανατικό γάμο του ήταν κόμης του Ρόσενμποργκ.

## Βιογραφία
Ήταν ο δευτερότοκος γιος του Άξελ πρίγκιπα της Δανίας και της Μαργαρίτας των Μπερναντότ, κόρης του Καρόλου δούκα του Βέστεργκοτλαντ.

Ο Φλέμινγκ-Βάλντεμαρ-Καρλ-Άξελ γεννήθηκε στη Στοκχόλμη. Νυμφεύτηκε χωρίς τη βασιλική συγκατάθεση την Αλίκη-Ρουθ Νήλσεν και έτσι έχασε τον τίτλο του πρίγκιπα της Δανίας και τη σειρά διαδοχής στο θρόνο. Του δόθηκε ο τίτλος του κόμη του Ρόσενμποργκ· το ίδιο είχαν κάνει και οι τρεις θείοι του Άαγκε, Έρικ και Βίγκο.

Απεβίωσε το 2002 στην Αντίμπ (Αντίπολη) της Νότιας Γαλλίας σε ηλικία 80 ετών.

## Οικογένεια
Νυμφεύτηκε μοργανατικά το 1949 την Αλίκη-Ρουθ Νήλσεν και είχε τέκνα:
* Βάλντεμαρ-Γκέορκ-Φλέμμινκ-Άξελ γενν. 1950, κόμης του Ρόσενμποργκ. Νυμφεύτηκε πρώτα την Τζέιν Γκλάρμπορκ και μετά την Γιούττα Μπεκ· είχε δύο τέκνα από κάθε γάμο:
** Γιουλίε γενν. 1977.
** Κάρλ-Γιόχαν γενν. 1979, κόμης του Ρόσενμποργκ. Νυμφεύτηκε την Σίντσελ Λύκκε Νήλσεν.
** Ντεσιρέ-Κριστίν γενν. 1990.
** Αλεξάντερ-Φλέμμινκ γενν. 1993, κόμης του Ρόσενμποργκ.
* Μπίγκερ-Βάλντεμαρ-Γκέορκ-Φλέμμινκ-Κάι-Άξελ γενν. 1950, κόμης του Ρόσενμποργκ. Νυμφεύτηκε πρώτα τη Μίννα-Μπενεντίκτα Τίλλις και μετά την Σουζάννε Κρίστενσεν· είχε ένα τέκνο από τον πρώτο γάμο:
** Μπενεντίκτε-Μαργκαρίτα-Ντάγκμαρ γενν. 1970, σχετίστηκε με τον Λάουστ Νίρμαντ Κόουστε.
* Καρλ-Γιόχαν-Βάλντεμαρ-Γκέορκ-Φλέμμινκ-Κάι-Άξελ γενν. 1952, κόμης του Ρόσενμποργκ. Νυμφεύτηκε πρώτα τη Ντόριττ Όλσεν, μετά την Κολέττε Καμπράλ και έπειτα την Λίζα Γιάννε Στόλλερ· είχε ένα τέκνο από τον πρώτο και ένα από τον δεύτερο γάμο:
** Καρολίνα γενν. 1984.
** Ζοζεφίνα-Κόκο γενν. 1999.
* Ντεζιρέ-Μάρτα-Ίνγκεμπορκ γενν. 1955, παντρεύτηκε πρώτα τον Φέργκους Στούαρτσον Σμιθ και μετά τον Πέτερ Ρίνντομ.

## Πρόγονοι

## Παραπομπές

Κατηγορία:Οίκος του Γκλύξμπουργκ
Κατηγορία:Πρίγκιπες της Δανίας
Κόνλεθ Χιλ

O **Κόνλεθ Σίμους Όουεν Κρόιστον Χιλ** (αγγλικά: *Conleth Seamus Eoin Croiston Hill*, 24 Νοεμβρίου 1964) είναι Βορειοϊρλανδός ηθοποιός του κινηματογράφου, του θεάτρου και της τηλεόρασης. Κυρίως ηθοποιός θεάτρου, ο Χιλ, έχει πρωταγωνιστήσει σε αμερικανικές και βρετανικές παραστάσεις, έχοντας, μάλιστα, κερδίσει κι ένα βραβείο Olivier, το 2001, ένω έχει και δύο υποψηφιότητες για βραβείο Tony. Ωστόσο, παρά την επιτυχημένη καριέρα του στο θέατρο, περισσότερο γνωστός είναι για τον ρόλο του, στην τηλεοπτική σειρά του HBO, ως Varys, *[[Game of Thrones]]* (2011 - 2019).

## Παραπομπές


## Εξωτερικοί σύνδεσμοι
* 

Κατηγορία:Βορειοϊρλανδοί ηθοποιοί κινηματογράφου
Κατηγορία:Βορειοϊρλανδοί ηθοποιοί τηλεόρασης
Κατηγορία:Βρετανοί ηθοποιοί θεάτρου